# Bestyrelsesmøde

## 19. marts 2019

**UDSENDT DAGSORDEN:**

1. **Godkendelse af dagsorden og referat fra sidste bestyrelsesmøde**
2. **Årsafslutning 2018**

Bilag A: Årsrapport for 2018

Bilag B: Revisionsprotokollat til årsrapporten for 2018

Bilag C: Bestyrelsestjeklisten

Bilag D: Bestyrelsens stillingtagen

Bilag E: Regnskab for fællesskabet (eftersendes)

Bestyrelsen skal bemyndige en person til på bestyrelsens vegne at signere den elektroniske indberetning digitalt. Den bemyndigede person indestår på bestyrelsens vegne for, at det indberettede materiale er fuldstændigt med underskrifter og forefindes på skolen. Undervisningsministeriet anbefaler, at bestyrelsen bemyndiger den daglige leder eller en anden person fra institutionens ledelse.

1. **Siden sidst**
   1. HM
   2. Elevrådsformanden
2. **Ansøgertal og optagelsesproces**

Bilag F

1. **Tilbud på låneomlægning af skolens realkreditlån**

Bilag G

1. **Skolens fysiske rammer nu og i fremtiden**
2. **Samarbejdet med kulturskolen omkring ArtGK**

Bilag H

1. **Status på IB**

Bilag I

1. **Rapport fra Danske Gymnasier om gymnasiernes økonomiske situation**

Bilag J

1. **Budgetopfølgning 2019**

Bilag K

1. **Visionsprocessen**

Bilag L

1. **Kommende bestyrelsesmøder**

* 12. juni 2019
* 26. september 2019
* 12. december 2019
* 25. marts 2020 (ny)
* 11.. juni 2020 (ny)

1. **Eventuelt**

Deltagere: Esben Hvam, Peter Rasmussen, Anne Mette Kleis-Kristoffersen, Claus Dithmer, Britt Møldrup, Noa Shifris, Khalid Abdinuur Ow Yusuf Ige, rektor Helge Markussen, vicerektor Marianne Westergaard og økonomichef Lena Mørch Nielsen. Afbud fra: Annette Rasmussen

**REFERAT**

1. Esben bød velkommen. Referatet fra sidste møde og dagsordenen blev godkendt.

Esben orienterede bestyrelsen om, at Bent Hansen og Niels Christian Nielsen er udtrådt af bestyrelsen. Bent Hansen har angivet, at han havde for travlt, og Niels Christian Nielsen er fratrådt sin stilling som dekan. Helge og Esben overvejer fortsat, hvem der kunne være en egnet kandidat som selvsupplerende medlem som afløser for Bent Hansen. Vi afventer, at Aarhus Universitet indstiller en ny kandidat til afløsning af Niels Christian Nielsen.

1. Revisor Kim Vorret orienterede bestyrelsen om skolens årsrapport og revisionsprotokollat. Skolens overskud har i 2018 været på 5.664.365 kr. Det store overskud skyldes udsatte renoveringsprojekter, som i stedet gennemføres i 2019. Skolen har en god økonomi og et stort elevoptag. Bestyrelsen godkendte årsregnskabet for både skolen og det administrative fællesskab samt revisionsprotokollatet. Bestyrelsen udfyldte både bestyrelsens stillingtagen og bestyrelsens tjekliste, som begge blev underskrevet af formanden. Bestyrelsen bemyndigede Lena til på bestyrelsens vegne at signere den elektroniske indberetning.
2. Siden sidst – Orientering af Helge:
3. Skolen har købt et nyt låse- og alarmsystem. Systemet har haft en del udfordringer i startfasen.
4. Det har været en udfordring at sikre, at de nye regler om persondatebeskyttelse blev overholdt ved brug af skolens administrative system Lectio, men det ser ud til at være løst nu.
5. Pressen har i øjeblikket stor fokus på gymnasiernes elevfravær. I den seneste opgørelse i pressen ligger Viborg Katedralskole rigtigt flot med en 9. plads på listen over de gymnasier med lavest fravær.
6. Undervisningsministeriet udvikler i øjeblikket software til overvågning af elevers computere under skriftlige prøver. Systemet har dog ved testen til terminsprøverne vist sig ikke at virke, og brugen af det er derfor udsat på ubestemt tid.
7. Viborg Katedralskole har modtaget et tilbud på en ny psykologordning, da den nuværende ordning ikke fungerer optimalt. Der er al for lang ventetid og ikke udsigt til forbedring. Det nye tilbud er langt mere fleksibelt, og det indeholder også kurser for mentorer og studievejledere. Responstiden på akuthjælp til elever er i den nye ordning maksimalt 24 timer.
8. Ifølge statistik fra Viborg kommune er Viborg Katedralskole nu den 18. største arbejdsplads i Viborg kommune.

Senatet:

1. Der afholdes fredag den 22. marts 2019 MGP for skolens elever under caféen.
2. Der er i øjeblikket flere kampagner på skolen. Blandt andet uddeles kage, hvis man kan fremvise en madkasse frem for plastikindpakning.
3. Viborg Katedralskole har haft en stor fremgang i antallet af ansøgere til start i 1.g efter sommerferien 2019, hvilket betyder, at et antal elever må henvises til andre skoler. Der er endnu stor usikkerhed om, hvor mange ansøgere det drejer sig om. Den nye optagelsesbekendtgørelse stiller skærpede krav, hvilket for langt flere end tidligere betyder, at de skal til en optagelsesprøve. Ansøgere, som ikke kommer direkte fra 9. eller 10 klasse, og ansøgere, som kommer fra karakterfrie skoler, skal til optagelsesprøve. Ligeledes skal ansøgere fra internationale skoler i Danmark til optagelsesprøve. Det kan betyde, at også særdeles stærke elever skal testes. Bestyrelsen tog orienteringen til efterretning, idet bestyrelsesformanden beklagede, at skolen må afvise egnede elever, der ønsker at begynde i 1.G på skolen.
4. Bestyrelsen bemyndigede ledelsen til at indhente flere tilbud på en omlægning af skolens realkreditlån. Der skal indhentes tilbud fra flere udbydere.
5. Helge orienterede bestyrelsen om skolens renoveringsprojekter, udfordringen med den lange venteliste på kollegiet og den generelle udfordring med pres på skolens undervisningslokaler. Bestyrelsen opfordrede ledelsen til at overveje, hvordan disse udfordringer kan løses på længere sigt, og bemyndigede ledelsen til at gøre, hvad der måtte være nødvendigt med hensyn til at sikre lokaleplads til undervisning og kollegiepladser på kort sigt.
6. Helge orienterede bestyrelsen om det nye samarbejde med kulturskolen om ArtGk. Bestyrelsen udtrykte stor tilfredshed med samarbejdet.
7. Marianne orienterede om status på IB. Der er et pænt søgetal til preIb, men ansøgertallet til IB er ikke helt tilfredsstillende. En af grundene er mangel på pladser på kollegiet. Bestyrelsen tilkendegav, at den ønsker at ledelsen bruger flere ressourcer på en øget markedsføring af IB. Bestyrelsen tilkendegav, at den lægger vægt på, at IB-uddannelsen er attraktiv.
8. Bestyrelsen tog Helges fremlæggelse til efterretning. Bestyrelsen tilkendegav også, at de økonomiske tal for Viborg Katedralskole er meget tilfredsstillende.
9. Lena redegjorde kort for økonomien på nuværende tidspunkt. Bestyrelsen tog orienteringen til efterretning.
10. Helge orienterede om den igangværende visionsproces. Bestyrelsen er enig i det foreløbige arbejde og bakker op om processen. Bestyrelsesformanden deltager i arbejdet med visionen.
11. Godkendt
12. Intet

Referent Lena Mørch Nielsen

Esben Hvam Peter Rasmussen

formand næstformand

Annette Rasmussen Anne Mette Kleis-Kristoffersen

Claus Dithmer Britt Møldrup

Khalid Abdinuur Ow Yusuf Ige Noa Shifris

Helge Markussen